ส่วนที่ 1

การประกอบธุรกิจ

1. นโยบายและภาพรวมการประกอบธุรกิจ

บริษัท พรีเมียร์ เอ็นเตอร์ไพรซ์ จำกัด (มหาชน) เป็นบริษัทหนึ่งในกลุ่มบริษัทพรีเมียร์ เดิมชื่อ
บริษัท พรีเมียร์ ซัพพลาย จำกัด จดทะเบียนก่อตั้งเมื่อปี พ.ศ. 2517
บริษัทแปรสภาพเป็นบริษัทมหาชนจำกัด
และดำเนินการเข้าจดทะเบียนในตลาดหลักทรัพย์แห่งประเทศไทย เมื่อวันที่ 8 ตุลาคม 2536
ต่อมาในปี 2543 บริษัทได้ปรับโครงสร้างธุรกิจใหม่เป็นบริษัทประกอบธุรกิจเพื่อการลงทุนหรือ
Holding Company โดยลงทุนในธุรกิจบริการทางการเงิน (Specialty Finance) ต่างๆ
ที่สำคัญได้แก่ ธุรกิจให้บริการรถเช่ารถยนต์ประเภทต่างๆ เพื่อการดำเนินงาน (Operating
Lease) ธุรกิจเป็นนายหน้าประกันวินาศภัย
ให้บริการแนะนำและเป็นที่ปรึกษาด้านการประกันแก่ลูกค้า

บริษัทมีการลงทุนในบริษัทย่อย 3 แห่ง ดังนี้

1) บริษัท พรีเมียร์ แคปปิตอล (2000) จำกัด ดำเนินธุรกิจให้เช่าอุปกรณ์คอมพิวเตอร์

2) บริษัท พรีเมียร์ อินเตอร์ ลิซซิ่ง จำกัด ดำเนินธุรกิจให้บริการรถเช่าเพื่อการดำเนินงาน
(Operating Lease) พร้อมทั้งบริการพนักงานขับรถ บริการบำรุงรักษา และบริการต่อเนื่องอื่นๆ

3) บริษัท พรีเมียร์โบรคเคอร์เรจ จำกัด ดำเนินธุรกิจเป็นนายหน้าประกันวินาศภัย
ให้บริการแนะนำและเป็นที่ปรึกษาด้านการประกันแก่ลูกค้า

ในปีที่ผ่านมาบริษัทยังคงมุ่งเน้นการขยายตัวในธุรกิจให้บริการรถเช่ารถยนต์ประเภทต่างๆ
เพื่อการดำเนินงาน(Operating Lease) ซึ่งเป็นธุรกิจที่บริษัทดำเนินการผ่านทางบริษัทย่อยคือ
บริษัท พรีเมียร์ อินเตอร์ ลิซซิ่ง จำกัด
ทั้งนี้เพื่อรองรับความต้องการที่เพิ่มขึ้นจากการขยายฐานลูกค้าผ่านช่องทางใหม่ๆ
การขยายกลุ่มลูกค้าเป้าหมาย รวมทั้งบริการใหม่ๆ เพื่อเป็นทางเลือกให้กับลูกค้ามากขึ้น

1.  วิสัยทัศน์ พันธกิจ และเป้าหมาย

  ในปี 2560 คณะกรรมการได้มีมติให้คง วิสัยทัศน์ พันธกิจ และเป้าหมายไว้เช่นเดิม ดังนี้

วิสัยทัศน์

เป็นบริษัทไทยที่มุ่งมั่นในการเป็นผู้นำด้านธุรกิจบริการรถเช่า นายหน้าประกันภัย
ที่ครบวงจรอย่างต่อเนื่อง มีคุณภาพ สร้างความสมดุลและความยั่งยืนให้กับธุรกิจ พนักงาน และสังคม

พันธกิจ

-   ให้บริการอย่างมีคุณภาพได้ระดับมาตรฐานสากล

-   นำเสนอแนวความคิดใหม่ พัฒนาคุณภาพชีวิต สังคม และสิ่งแวดล้อม

-   ดำเนินธุรกิจในรูปแบบที่ได้ประโยชน์ร่วมกันทั้ง พนักงาน องค์กร และสังคม

-   ผสมผสานความรู้และความสามารถเพื่อร่วมคิดร่วมสร้างงานบริการ

-   ดำเนินงานตามหลักธรรมาภิบาล และยึดหลักคุณธรรมจรรณยาบรรณ ด้วยวิถีแบบไทยที่ดีงาม

วัตถุประสงค์/เป้าหมายของบริษัท

-   พัฒนาการสร้างรูปแบบการให้บริการที่ครบวงจร และสร้างความแตกต่างที่ชัดเจนในงานบริการ

-   เน้นการรักษาฐานลูกค้าเดิมและสร้างมูลค่าเพิ่มของการบริการทั้งกับลูกค้าเดิมและลูกค้าใหม่เพื่อให้ได้รับความพอใจสูงสุด

-   มุ่งพัฒนาและส่งเสริมบุคลากรให้มีความความรู้ความเชี่ยวชาญในงานบริการตลอดจนพัฒนาระบบบริหารจัดการเพื่อรองรับการขยายตัวทางธุรกิจของบริษัทในอนาคต

-   ปรับโครงสร้างทางการเงินให้มีความเหมาะสมมากยิ่งขึ้นอันจะนำไปสู่การลดต้นทุนทางธุรกิจ

-   บริหารจัดการสินทรัพย์ให้สอดคล้องกับแนวโน้มของเศรษฐกิจอย่างมีประสิทธิภาพ

    1.  การเปลี่ยนแปลงและพัฒนาการที่สำคัญในช่วงปี 2559 - 2560 มีดังนี้

บริษัทไม่มีการเปลี่ยนแปลงโครงสร้างการถือหุ้น การจัดการหรือการประกอบธุรกิจ
อย่างมีนัยสำคัญในช่วง

3 ที่ผ่านมา

-   เมื่อวันที่ 21 ธันวาคม 2560 บริษัทได้ทำหนังสือแจ้งบริษัท พรีเมียร์ ฟิชชั่น แคปปิตอล จำกัด
    (“PFC”) เพื่อขอเลื่อนการทำรายการซื้อขายหุ้นบริษัท พรีเมียร์ อินเตอร์ ลิซซิ่ง จำกัด
    (PIL) ออกไป จนกว่าที่ปรึกษาทางการเงินอิสระจะมีความเห็นฉบับสมบูรณ์

-   เมื่อวันที่ 20 ธันวาคม 2560 คณะกรรมการจึงมีมติให้บริษัททำหนังสือแจ้ง PFC
    เพื่อขอเลื่อนการทำรายการซื้อขายหุ้น PIL ออกไป
    จนกว่าที่ปรึกษาทางการเงินอิสระจะมีความเห็นฉบับสมบูรณ์ อย่างไรก็ตาม
    เนื่องจากการขอเลื่อนการทำรายการดังกล่าว เป็นการที่บริษัทไม่สามารถทำรายการขายหุ้น
    PIL ให้แก่ PFC ได้ภายในระยะเวลาที่กำหนดไว้ ดังนั้นหาก PFC
    ประสงค์จะยกเลิกข้อเสนอในการซื้อหุ้น PIL โดยที่ PFC
    และบริษัทต่างจะไม่เรียกร้องค่าเสียหายใดๆ ต่อกัน
    บริษัทก็ตกลงที่จะยกเลิกข้อเสนอในการซื้อหุ้น PILด้วย เนื่องจาก บริษัทหลักทรัพย์
    ยูโอบีเคย์เฮียน (ประเทศไทย) จำกัด (มหาชน) (“ที่ปรึกษาทางการเงินอิสระ”)
    ได้มีความเห็นในร่างรายงานของที่ปรึกษาทางการเงินอิสระต่อผู้ถือหุ้นของบริษัทฉบับล่าสุด
    กรณีที่บริษัทจะขายหุ้นสามัญที่บริษัทถือครองอยู่ในบริษัท พรีเมียร์ อินเตอร์ ลิซซิ่ง จำกัด (PIL)
    ซึ่งเป็นบริษัทย่อยของบริษัท (“หุ้น PIL”) ให้แก่บริษัท พรีเมียร์ ฟิชชั่น แคปปิตอล จำกัด
    (“PFC”) ว่า ราคาในการเข้าทำรายการดังกล่าวเป็นราคาที่ไม่เหมาะสม
    เนื่องจากมูลค่าหุ้นสามัญของ PIL
    ที่ได้จากการประเมินมูลค่าโดยที่ปรึกษาการเงินอิสระนั้นสูงกว่าราคาเสนอซื้อของ PFC
    และผู้ถือหุ้นของบริษัทควรออกเสียงลงมติไม่อนุมัติการเข้าทำรายการในครั้งนี้

-   เมื่อวันที่ 14 ธันวาคม 2560 ศาลล้มละลายกลางได้มีคำพิพากษาให้บริษัทชำระเงินให้แก่
    บริษัท เนาวรัตน์พัฒนาการ จำกัด(มหาชน) (“NWR”) เป็นจำนวนเงิน 478,774,424.90
    บาท พร้อมด้วยดอกเบี้ยในอัตราร้อยละ 7.5 ต่อปีจากต้นเงินดังกล่าว นับจากวันที่ 23
    กรกฎาคม 2546 เป็นต้นไปจนกว่าจะชำระเสร็จสิ้น

-   เมื่อวันที่ 4 กรกฎาคม 2560
    คณะกรรมการมีมติเห็นชอบเสนอให้ที่ประชุมผู้ถือหุ้นของบริษัทพิจารณาอนุมัติให้บริษัทขายหุ้นสามัญที่บริษัทถือครองอยู่ในบริษัท
    พรีเมียร์ อินเตอร์ ลิซซิ่ง (PIL) ซึ่งเป็นบริษัทย่อยของบริษัทในราคาขายไม่ต่ำกว่าหุ้นละ
    4.49 บาท และในจำนวนหุ้นที่ขายแล้วทำให้บริษัทได้รับชำระราคาเป็นเงินจำนวนเท่ากับ
    260,000,000 บาทหรือใกล้เคียงที่สุด(“หุ้น PIL”) ให้แก่บุคคลที่สนใจที่ให้ราคาสูงสุด

-   เมื่อวันที่ 13 มิถุนายน 2560
    บริษัทได้รับหนังสือจากสำนักงานการบังคับคดีสำนักงานอัยการสูงสุด
    แจ้งให้บริษัทชำระหนี้ตามคำพิพากษาให้แก่กรมสรรพากร จำนวน 251,699,348.81 บาท
    และต่อมาในวันที่ 14 มิถุนายน 2560 บริษัทได้รับหนังสือจากกรมสรรพากร
    แจ้งเรื่องไม่อนุมัติให้ผ่อนชำระภาษีรายงวดตามที่บริษัทนำเสนอไปเมื่อวันที่ 20 มกราคม 2560
    และขอให้บริษัทชำระหนี้จำนวนดังกล่าวภายในระยะเวลา 15 วันนับจากได้รับจดหมายแจ้ง
    ซึ่งหากบริษัทไม่ชำระหนี้ภายในเวลาที่ได้กำหนดไว้
    ทางกรมสรรพากรก็จะดำเนินการเพื่อบังคับคดีเอากับทรัพย์สินของบริษัทเพื่อนำมาขายและชำระหนี้ต่อไป

-   เมื่อวันที่ 9 มีนาคม 2560
    บริษัทได้รับรองฐานะสมาชิกของแนวร่วมปฏิบัติของภาคเอกชนไทยในการต่อต้านทุจริต
    โดยใบรับรองดังกล่าวจะมีอายุ 3 ปี นับจากวันที่มีมติให้การรับรอง
    จากคณะกรรมการแนวร่วมปฏิบัติของภาคเอกชนไทยในการต่อต้านการทุจริต (Collective
    Action Coalition Against Corruption ( CAC )

-   เมื่อวันที่ 15 ธันวาคม 2559
    บริษัทได้ดำเนินการเพื่อขอต่ออายุการรับรองเป็นสมาชิกแนวร่วมปฏิบัติของภาคเอกชนไทยในการต่อต้านการทุจริต
    ซึ่งอยู่ระหว่างการพิจารณาของคณะกรรมการแนวร่วมปฏิบัติของภาคเอกชนไทยในการต่อต้านการทุจริต

-   เมื่อวันที่ 30 พฤศจิกายน 2559 ศาลฎีกาได้มีคำพิพากษาให้บริษัทและบริษัท พรีเมียร์
    อินฟราสตรัคเจอร์ จำกัด ร่วมกันชดใช้หนี้ค่าภาษีอากรค้างรวม 251.7 ล้านบาท
    ซึ่งเป็นภาระภาษีเงินได้และภาษีมูลค่าเพิ่มของกิจการร่วมค้า พีอี - เพทแลน
    เนื่องจากบริษัทได้พ้นจากการเป็นหุ้นส่วนของกิจการร่วมค้า พีอี – เพทแลน มาตั้งแต่ปี 2543
    แล้ว แต่ศาลฎีกาได้วินิจฉัยว่า
    การที่บริษัทยังคงให้กิจการร่วมค้าใช้ชื่อตนเป็นส่วนหนึ่งของกิจการร่วมค้า พีอี – เพทแลน
    จึงต้องร่วมรับผิดกับหนี้สินของกิจการร่วมค้า พีอี – เพทแลน
    ซึ่งภาระภาษีอากรค้างดังกล่าวมิได้เกิดหรือมีสาเหตุมาจากการดำเนินการของบริษัท
    และบริษัทก็มิได้รับประโยชน์ใด ๆ จากการละเลยไม่เสียภาษีอากรค้างของกิจการร่วมค้า พีอี
    – เพทแลน ทั้งนี้ บริษัทจะหาแนวทางในการดำเนินการให้กิจการร่วมค้า พีอี – เพทแลน
    ซึ่งเป็นผู้ที่จะต้องรับผิดชอบโดยตรง ชำระค่าภาษีอากรค้างให้แก่กรมสรรพากรต่อไป

-   เมื่อวันที่ 1 พฤศจิกายน 2559 บริษัทได้รับการประเมิน
    จากการสำรวจการกำกับดูแลกิจการของบริษัทจดทะเบียน
    บริษัทได้รับคะแนนเฉลี่ยอยู่ในระดับร้อยละ 80-89 หรือ ระดับดีมากคือระดับ 4 ดาว
    เป็นระยะเวลาติดต่อกัน 5 ปี ตั้งแต่ปี 2555 ถึงปี 2559 ซึ่งระดับคะแนนที่บริษัทได้รับนั้นจัดอยู่

  ใน “Top Quartile” ในกลุ่มบริษัทที่มี Market Capitalization ต่ำกว่า 1,000 ล้านบาท

-   บริษัทจัดให้มีการประชุมวิสามัญผู้ถือหุ้น ครั้งที่ 1/2559 เมื่อวันที่ 23 กันยายน 2559 และมีมติ
    อนุมัติให้ลดทุนจดทะเบียนโดยการลดมูลค่าหุ้น จากหุ้นละ 10 บาท เหลือหุ้นละ 0.50 บาท
    เพื่อนำไปชดเชยผลขาดทุนสะสม

-   เมื่อวันที่ 11 สิงหาคม 2559 ที่ประชุมคณะกรรมการ ครั้งที่ 3/2559
    มีมติให้บริษัทปรับโครงสร้างธุรกิจของบริษัทและบริษัทย่อย
    เพื่อเพิ่มประสิทธิภาพในการบริหารงานและเป็นการปรับโครงสร้างการถือหุ้นไม่ให้ซับซ้อนเข้าใจง่าย
    ดังนี้

-   ให้บริษัทซื้อเงินลงทุนในหุ้นสามัญของบริษัท พรีเมียร์ อินเตอร์ ลิซซิ่ง จำกัด

  จากบริษัท พรีเมียร์ แคปปิตอล (2000) จำกัด ในราคาตามบัญชี ณ วันที่ 30 มิถุนายน 2559
  มูลค่า 288.87 ล้านบาท

-   ให้บริษัทซื้อเงินลงทุนในหุ้นสามัญของบริษัท พรีเมียร์โบรคเคอร์เรจ จำกัด

  จากบริษัท พรีเมียร์ แคปปิตอล (2000) จำกัด ในราคาตามบัญชี ณ วันที่ 30 มิถุนายน 2559
  มูลค่า 10.86 ล้านบาท

-   ให้บริษัทซื้อสินทรัพย์ทั้งหมดของบริษัท พรีเมียร์ แอลเอ็มเอส จำกัด (PLMS) โดยการ
    รวมกิจการแบบ Entire Business Transter (EBT) คือโอนกิจการทั้งหมดของ บริษัท
    พรีเมียร์ แอลเอ็มเอส จำกัด ไปยัง บริษัท พรีเมียร์ เอ็นเตอร์ไพรซ์ จำกัด (มหาชน)
    และทำการชำระบัญชีบริษัท พรีเมียร์ แอลเอ็มเอส จำกัด ในปีปฏิทินเดียวกัน
    ซึ่งจะได้รับสิทธิประโยชน์ทางภาษีจากการโอนกิจการ
    โดยราคาทรัพย์สินที่ทำการโอนจะเป็นราคาตามบัญชีของผู้โอนในวันที่ทำการโอน ณ วันที่ 31
    สิงหาคม 2559

-   ให้บริษัท พรีเมียร์ แคปปิตอล (2000) จำกัด ลดทุนจดทะเบียนจาก 230 ล้านบาท เป็น

  60 ล้านบาท เพื่อให้จำนวนทุนสอดคล้องกับความต้องการของธุรกิจในปัจจุบันและ

  นำทุนคืน ผู้ถือหุ้นต่อไป

-   ให้บริษัท พรีเมียร์ แอลเอ็มเอส จำกัด ดำเนินการจดทะเบียนเลิกกิจการ

-   เมื่อวันที่ 30 มิถุนายน 2559 บริษัทได้ดำเนินการตามคำวินิจฉัยของศาลฎีกา
    และบันทึกรายการ จึงทำให้บริษัทมีผลขาดทุนสะสม จำนวน 7,454.0 ล้านบาท
    ซึ่งเป็นจำนวนเงินที่สูง จึงเสนอให้พิจารณาลดทุนจดทะเบียน โดยการลดมูลค่าหุ้นจากราคาพาร์
    (Par) หุ้นละ 10 บาท ลงเหลือหุ้นละ 0.50 บาท เพื่อนำไปชดเชยผลขาดทุนสะสม
    นอกจากนี้ การขาดทุนสะสมของบริษัทยังเพิ่มโอกาสในการระดมทุน
    โอกาสในการจ่ายเงินปันผล

-   เมื่อวันที่ 20 มิถุนายน 2559 บริษัทได้รับการประเมินคุณภาพการจัดประชุมสามัญผู้ถือหุ้น
    ประจำปี 2559 จากสมาคมส่งเสริมผู้ลงทุนไทย
    ตามภารกิจที่ได้รับมอบหมายจากสำนักงานคณะกรรมการกำกับหลักทรัพย์และตลาดหลักทรัพย์
    (ก.ล.ต) อยู่ในเกณฑ์ “ ดีเลิศ ” ด้วยคะแนนเต็ม 100 คะแนน โดยบริษัทเป็น 1 ใน 11
    บริษัทที่ได้รับคะแนนเต็ม 100 จากบริษัทจดทะเบียนที่เข้าร่วมโครงการทั้งสิ้น 601 บริษัท
    เป็นระยะเวลา 5 ปี ติดต่อกันตั้งแต่ปี 2555 ถึงปี 2559

-   เมื่อวันที่ 12 เมษายน 2559 บริษัทได้ดำเนินการแก้ไขทุนจดทะเบียนเพื่อเป็นการปฏิบัติตาม
    คำพิพากษาของศาลฎีกาเสร็จเรียบร้อยแล้ว ตามผลคำพิพากษาของศาลฎีกา
    ซึ่งมีสาระสำคัญให้บริษัทดำเนินการเปลี่ยนแปลงมูลค่าหุ้นที่ตราไว้ (Par) จากเดิม 1 บาทเป็น
    10 บาท ส่งผลให้ ทุนจดทะเบียนของบริษัทเป็น 8,121,527,090 บาท และมีทุนชำระแล้ว
    8,000,000,000 บาท แบ่งออกเป็น 800,000,000 หุ้น มูลค่าหุ้นละ 10 บาท
    ซึ่งจากการปฏิบัติตามฎีกาดังกล่าว ไม่มีผลเปลี่ยนแปลงในส่วนของผู้ถือหุ้น

-   วันที่ 7 ตุลาคม 2558 บริษัทได้รับแจ้งผลการประเมินระดับการพัฒนาความยั่งยืน เรื่อง
    Anti-Corruption ของบริษัทจดทะเบียนไทยปี 2558 ระดับที่ 5 Extended
    เป็นระดับที่แสดงให้เห็นนโยบายที่ครอบคลุม ถึงทุนส่วนงานทางธุรกิจที่ปรึกษา
    ตัวกลางหรือกำหนดในการดำเนินธุรกิจไม่เกี่ยวข้องกับการทุจริตคอร์รัปชั่นในทุกรูปแบบ
    มีการผลักดันให้คู่ค้า ลูกค้าในห่วงโซ่ธุรกิจ
    ดำเนินนโยบายและแนวปฏิบัติที่จะไม่เกี่ยวข้องกับการทุจริตคอร์รัปชั่นอื่นด้วยและเมื่อปี 2557
    บริษัทได้รับการประเมินจากสถาบันไทยพัฒน์
    ร่วมกับสำนักงานคณะกรรมการกำกับหลักทรัพย์และตลาดหลักทรัพย์
    เรื่องการป้องกันการมีส่วนเกี่ยวข้องกับการคอร์รัปชั่น (Anti-Corruption progress
    indicator) อยู่ในระดับ 4 “ได้รับการรับรอง (Certified)”

-   เมื่อวันที่ 5 สิงหาคม 2558 ศาลฎีกาได้มีคำวินิจฉัยพิพากษากลับคำสั่งของศาลล้มละลายกลาง
    โดยไม่เห็นชอบกับข้อเสนอขอแก้ไขแผนฟื้นฟูกิจการ ซึ่ง ณ
    ปัจจุบันบริษัทอยู่ระหว่างดำเนินการตามคำพิพากษาของศาลฎีกา

    1.  โครงสร้างการถือหุ้น ณ วันที่ 31 ธันวาคม 2560 เป็นดังนี้

  PE = บมจ. พรีเมียร์ เอ็นเตอร์ไพรซ์ PREMIER ENTERPRISE PUBLIC COMPANY LIMITED

  PC2000 = บจ. พรีเมียร์ แคปปิตอล (2000) PREMIER CAPITAL (2000) COMPANY
  LIMITED

  PIL = บจ. พรีเมียร์ อินเตอร์ ลิซซิ่ง PREMIER INTER LEASING COMPANY LIMITED

  PB = บจ. พรีเมียร์โบรคเคอร์เรจ PREMIER BROKERAGE COMPANY LIMITED

1.4 ความสัมพันธ์กับกลุ่มธุรกิจของผู้ถือหุ้นใหญ่

บริษัท ไม่มี ข้อตกลงระหว่างผู้ถือหุ้น (Shareholders Agreement) กับผู้ถือหุ้นรายหนึ่งรายใด

2. ลักษณะการประกอบธุรกิจ

2.1 โครงสร้างรายได้ของบริษัทและบริษัทย่อย

บริษัทมีรายได้ส่วนใหญ่มาจากธุรกิจให้บริการรถเช่าเพื่อการดำเนินงาน (Operation Lease)
ซึ่งดำเนินงานโดยบริษัทย่อย คือ บริษัท พรีเมียร์ อินเตอร์ ลิซซิ่ง จำกัด

+-----------------+------+-------+-----+-----+-----+-----+-----+-----+
| สายผลิตภัณฑ์ /     | ดำเน | %     | ปี   | %   | ปี   | %   | ปี   | %   |
| กลุ่มธุรกิจ         | ินการ | กา    | 2   |     | 2   |     | 2   |     |
|                 |      | รถือหุ้น | 560 |     | 559 |     | 558 |     |
|                 | โดย  |       |     |     |     |     |     |     |
|                 | บริษัท | ขอ    | รา  |     | รา  |     | รา  |     |
|                 |      | งบริษัท | ยได้ |     | ยได้ |     | ยได้ |     |
|                 |      |       |     |     |     |     |     |     |
|                 |      | ใน    | (ล  |     | (ล  |     | (ล  |     |
|                 |      | ปัจจุบัน | ้านบ |     | ้านบ |     | ้านบ |     |
|                 |      |       | าท) |     | าท) |     | าท) |     |
+-----------------+------+-------+-----+-----+-----+-----+-----+-----+
| บร              | PC   | 1     | 13  | 1   | 11  | 1   | 11  | 1   |
| ิการสินเชื่อธุรกิจและ | 2000 | 00.00 | .03 | .74 | .69 | .69 | .00 | .83 |
|                 |      |       |     |     |     |     |     |     |
| ให้เช            |      |       |     |     |     |     |     |     |
| ่าอุปกรณ์คอมพิวเตอร์ |      |       |     |     |     |     |     |     |
+-----------------+------+-------+-----+-----+-----+-----+-----+-----+
| บริการรถเช       | PIL  | 1     | 705 | 94  | 651 | 94  | 561 | 93  |
| ่าเพื่อการดำเนินงาน | ^    | 00.00 | .59 | .44 | .41 | .20 | .54 | .63 |
|                 | (/1) |       |     |     |     |     |     |     |
+-----------------+------+-------+-----+-----+-----+-----+-----+-----+
| นา              | PB   | 99.99 | 23  | 3   | 25  | 3   | 21  | 3   |
| ยหน้าประกันวินาศภัย | ^    |       | .67 | .17 | .47 | .68 | .82 | .64 |
|                 | (/1) |       |     |     |     |     |     |     |
+-----------------+------+-------+-----+-----+-----+-----+-----+-----+
| บริการจัดการสินเชื่อ | PLMS |       | 0   | 0   | 0   | 0   | 2   | 0   |
|                 | ^    |       |     |     | .84 | .12 | .43 | .41 |
| ค่าบริการอื่น       | (/1) |       | 4   | 0   |     |     |     |     |
|                 |      |       | .88 | .65 | 2   | 0   | 2   | 0   |
|                 | PE   |       |     |     | .12 | .31 | .95 | .49 |
+-----------------+------+-------+-----+-----+-----+-----+-----+-----+
| รวมรายได้        |      |       | 747 | 100 | 691 | 100 | 599 | 100 |
|                 |      |       | .17 | .00 | .53 | .00 | .74 | .00 |
+-----------------+------+-------+-----+-----+-----+-----+-----+-----+

2.2 ลักษณะผลิตภัณฑ์หรือบริการ

2.2.1 ธุรกิจการให้บริการรถเช่าเพื่อการดำเนินงาน

(1) ลักษณะของการบริการ

เป็นการให้บริการจัดหายานพาหนะให้กับผู้ประกอบการที่เป็นนิติบุคคล หน่วยงานราชการและ
กลุ่มรัฐวิสาหกิจในรูปแบบการให้ “เช่า” (Leasing) โดยมีลักษณะเป็นสัญญาเช่าดำเนินงาน
(Operating Lease) อาทิ รถยนต์สำหรับผู้บริหาร รถยนต์เพื่อการขนส่ง
รถโดยสารไม่ประจำทางสำหรับรับ-ส่งผู้โดยสาร รถรับ-ส่งนักเรียน และรถยนต์
เพื่อการพาณิชย์อื่นๆ อายุสัญญาอยู่ระหว่าง 3-5 ปี
การให้บริการมีทั้งการให้บริการตามสัญญาเช่าระยะยาวและการให้บริการรถเช่าพร้อมพนักงานขับรถ
โดยบริษัทมีรถยนต์ให้เช่าหลากหลายประเภท ได้แก่ รถยนต์นั่งขนาดตั้งแต่ 1,500 ซีซี ขึ้นไป
รถยนต์นั่งเอนกประสงค์ รถกระบะ รถตู้ และรถโดยสาร

บริษัทให้บริการในลักษณะครบวงจร
โดยเริ่มตั้งแต่การวิเคราะห์และนำเสนอเงื่อนไขการเช่าเพื่อให้รองรับกับธุรกิจของลูกค้า
ตรงตามวัตถุประสงค์ในการใช้งานของลูกค้า พร้อมกับการจัดทำประกันรถยนต์ประเภทชั้น 1
การจดทะเบียนและต่อภาษีรถยนต์ การบำรุงรักษาและการซ่อมแซมตามกำหนดระยะทาง
รวมทั้งการจัดรถทดแทนให้ใช้ในกรณีรถขัดข้องหรือเกิดอุบัติเหตุ บริษัทมีบริการหลังการขาย
โดยผ่านศูนย์ประสานงาน (Call Center) ให้บริการในรูปแบบ One Stop Service
ในการดูแลลูกค้า นัดหมายนำรถยนต์เข้ารับการบำรุงรักษา ประสานงาน ให้คำแนะนำในเรื่องต่างๆ
พร้อมทีมช่างมืออาชีพ และรถซ่อมบำรุงเคลื่อนที่ (Mobile Service)
รวมทั้งให้ผู้บริโภคสามารถทราบเส้นทางการเดินทางและระยะเวลาในการเดินทาง
เพื่อความสะดวก รวดเร็วตลอด 24 ชั่วโมง

(2) การตลาดและการแข่งขัน

ธุรกิจลิสซิ่งในประเทศไทยแบ่งลักษณะผู้ประกอบการออกได้เป็น 2 กลุ่มหลัก คือ กลุ่มที่มุ่งเน้น
ให้เช่าทรัพย์สินแบบสัญญาเช่าทางการเงิน (Financial Lease)
และสัญญาเช่าซื้อกับกลุ่มที่มุ่งเน้นการให้เช่าแบบสัญญาเช่าดำเนินงาน (Operating Lease)
โดยบริษัท พรีเมียร์ อินเตอร์ ลิซซิ่ง จำกัด จัดอยู่ในกลุ่มธุรกิจบริการสัญญาเช่าดำเนินงาน
(Operating Lease) ซึ่งถือเป็นหนึ่งในบริษัทชั้นนำของธุรกิจลิสซิ่ง

ในภาพรวมของธุรกิจรถเช่าในปี 2560
แบบสัญญาเช่าดำเนินงานยังคงเป็นธุรกิจมีการแข่งขันอย่างต่อเนื่องบนทุกประเภทของยานพาหนะ
ตั้งแต่กลุ่มรถระดับผู้บริหารไปจนระดับปฏิบัติการ ประกอบด้วยรถยนต์นั่งประเภทต่างๆ
รถตู้และรถกระบะบรรทุกเพื่อการพาณิชย์รองรับนโยบายเปลี่ยนจากทรัพย์สินองค์กรเป็นเช่าใช้
และการขยายตัวของภาคธุรกิจต่างๆ อาทิเช่น ธุรกิจขนส่ง เกษตรกรรม ก่อสร้าง
สอดคล้องกับข้อมูลสถิติรถจดทะเบียนใหม่กรมการขนส่งทางบกทั่วประเทศปี 2560 สูงถึง 2.99
ล้านคัน เพิ่มขึ้นจากปีก่อนร้อยละ 4.1 ดังนั้นความต้องการของตลาดในบริการรถเช่าดำเนินงาน
(Operating Lease) จะเป็นกลไกสำคัญในการลดต้นทุนการจัดการ ลดความยุ่งยากในการบริหาร
และสร้างประสิทธิภาพในการทำงานให้กับองค์กรต่างๆ

การดำเนินงานของบริษัท พรีเมียร์ อินเตอร์ ลิซซิ่ง จำกัด ในปี 2560
มุ่งเน้นการให้บริการรูปแบบต่างๆ ที่มีมาตรฐานสอดคล้องความต้องการของคู่ค้า
สร้างคุณค่าเพิ่มในการให้บริการ พัฒนานวัตกรรมและเทคโนโลยีมาใช้งาน
บริหารจัดการและวิเคราะห์ข้อมูลการใช้งานเพื่อนำไปเป็นแผนพัฒนาให้กับผู้ใช้งานได้อย่างมีประสิทธิภาพ
ส่งเสริมทุกกิจกรรมที่เสริมสร้างความปลอดภัยบนท้องถนน โดยเริ่มจากธุรกิจที่ให้บริการ ณ
ปัจจุบันเป็นต้นแบบความปลอดภัย อาทิเช่น
กลุ่มรถเช่าองค์กรที่ร่วมผลักดันความปลอดภัยด้วยการติดตั้งระบบตรวจสอบพร้อมรายงานพฤติกรรมการขับขี่ซึ่งพบว่าสถิติสถิติใบสั่งจราจรลดลงมากกว่า
50% ในปี 2560 สำหรับกลุ่มรถโดยสารไม่ประจำทางที่ประกอบไปด้วย รถรับ – ส่งพนักงาน
รถโดยสารรับส่งเฉพาะจุด (Shuttle Bus) และรถโรงเรียน มีสถิติการเกิดอุบัติเหตุมีเพียง
0.06% ใกล้เคียงกับปี 2559 รวมไปถึงการเริ่มบริการต้นแบบพนักงานผู้ช่วยผู้บริหาร (Personal
Accelerator) ที่เป็นมากกว่าพนักงานขับรถที่สามารถสร้างมาตรฐานใหม่ในวงการพนักงานขับรถ
สร้างความพึงพอใจให้กับลูกค้ามีคำร้องเรียนเป็นศูนย์ตั้งแต่เริ่มให้บริการในเดือนมิถุนายน 2560
เป็นต้น

นอกจากนี้ทางบริษัทยังพัฒนากลยุทธ์ทางการตลาดอย่างต่อเนื่องด้วยพัฒนางานการบริการที่มีคุณภาพได้มาตรฐาน
ปรับปรุงเทคโนโลยีเพื่อใช้ในงานบริการต่างๆ อาทิเช่น
การพัฒนาระบบแอพพลิเคชั่นการจัดการแจ้งอุบัติเหตุ
ระบบแอพพลิเคชั่นรถโรงเรียนสำหรับผู้ปกครองแจ้งสถานะ การเดินทางของนักเรียน
การพัฒนาระบบงานซ่อมควบคู่กับตัวแทนจำหน่ายรถยนต์ที่ได้รับการแต่งตั้งอย่างเป็นทางการเพื่อพัฒนางานซ่อมบำรุงให้มีมาตรฐานและรวดเร็วทั่วประเทศ
การเป็นผู้ที่ให้คำแนะนำ คำปรึกษา ออกแบบ
หาแนวทางแก้ปัญหาทั้งด้านการบริหารจัดการและการใช้งานเพื่อให้เหมาะสมกับการดำเนินธุรกิจของลูกค้าประเภทต่างๆ
บริการ 24 ชั่วโมงในกรณีรถเสียหรืออุบัติเหตุ
อีกทั้งยังเสริมด้วยบริการจัดการฝึกอบรมขับขี่ปลอดภัยให้กับลูกค้าร่วมกับองค์กรคู่ค้า
เพื่อสร้างความแตกต่างและประโยชน์ต่อลูกค้าสูงสุด

(3) กลยุทธ์ในการแข่งขัน

การสร้างความแตกต่างถือเป็นกลยุทธ์หลักของบริษัท โดยแบ่งการดำเนินการเป็นหลายภาคส่วน
การสร้างความแตกต่างในการบริการที่ครบวงจร ตั้งแต่การเป็นผู้ร่วมคิด ให้คำแนะนำ วางแผน
ดำเนินการและพัฒนาจนสำเร็จ
การสร้างความแตกต่างทางนวัตกรรมด้วยการร่วมมือผู้มีประสบการณ์ในสายธุรกิจอื่นๆ
ทั้งภายในกลุ่มพรีเมียร์หรือองค์กรคู่ค้าในการพัฒนาเทคโนโลยีการจัดการและการวิเคราะห์ เช่น
การวิเคราะห์ข้อมูลพฤติกรรมการขับขี่เพื่อป้องกันอุบัติเหตุบนท้องถนน
การริเริ่มนวัตกรรมรูปแบบบริการใหม่ๆ เช่นพนักงานผู้ช่วยผู้บริหาร (Personal Accelerator)
ในธุรกิจบริการพนักงานขับรถ การบริการครบวงจร เช่น บริการงานจดและต่อทะเบียนที่รวดเร็ว
งานประกันภัยพร้อมเงื่อนไขความคุ้มครองตามกฎหมายหรือสูงกว่า
การขยายเครือข่ายศูนย์บริการที่ครอบคลุมทั่วประเทศที่พร้อมให้บริการทุกวัน ตลอด 24 ชั่วโมงผ่าน
ศูนย์บริการลูกค้า (Customer Service)
การข้ามขีดจำกัดด้วยการให้บริการครอบคลุมการเดินทางหรือการใช้งานทุกประเภท ตั้งแต่รถยนต์นั่ง
รถกระบะ รถตู้ รถบรรทุกและรถโดยสารขนาดใหญ่ ไปจนถึงรถบรรทุกเพื่อการพาณิชย์
ในเวลาเดียวกันยังให้ความสำคัญกับการพัฒนาบุคลากรทุกระดับด้วยหลักสูตรฝึกอบรมต่างๆ
เพื่อเตรียมความพร้อมในการให้บริการ
เน้นย้ำการฝึกอบรมด้านการขับขี่อย่างปลอดภัยในกลุ่มพนักงานขับรถหรือกัปตันโดยผู้เชี่ยวชาญมืออาชีพพร้อมเชิญชวนหรือดำเนินการให้กับลูกค้าที่สนใจ
การเป่าแอลกฮอล์ทุกครั้งก่อนให้บริการซึ่งเป็นมาตรฐานในกลุ่มกัปตันบริการรถโดยสารไม่ประจำทางสร้างความไว้วางใจ
สิ่งเหล่านี้ถือเป็นส่วนประกอบสำคัญที่สร้างความสามารถในการแข่งขันของบริษัทให้อยู่ในระดับบริษัทชั้นนำของธุรกิจต่อไป

(4) ลักษณะลูกค้าและกลุ่มลูกค้าเป้าหมาย

เน้นการให้บริการกลุ่มลูกค้าผู้ประกอบธุรกิจทั้งรายใหญ่และรายย่อย
รวมถึงหน่วยงานราชการและรัฐวิสาหกิจ โดยกลุ่มลูกค้าหลักในปัจจุบัน คือ
กลุ่มธุรกิจพลังงานและปิโตรเคมี กลุ่มธุรกิจอุตสาหกรรมเกษตร กลุ่มธุรกิจโครงสร้างพื้นฐาน
กลุ่มโรงงานอุตสาหกรรมภาคกลาง ภาคตะวันออก ภาคเหนือและภาคใต้ กลุ่มธุรกิจห้างสรรพสินค้า
กลุ่มองค์กรด้านการศึกษาทั้งมหาวิทยาลัยและโรงเรียนนานาชาติ

(5) การจำหน่ายและช่องทางการจำหน่าย

บริษัทใช้การนำเสนอบริการโดยตรงกับลูกค้า และจัดให้มีศูนย์บริการทั่วประเทศ
เพื่อให้ลูกค้าสามารถเข้ารับบริการได้สะดวกยิ่งขึ้น รวมทั้งจัดทำเว็บไซต์
http://www.pil.premier.co.thไว้สำหรับบริการลูกค้า ทั้งในการต่ออายุสัญญา
หรือพิจารณาสินค้าและบริการอื่นๆ เพิ่มเติมได้

(6) การจัดหาผลิตภัณฑ์หรือบริการ

บริษัทมีขั้นตอนการจัดหายานพาหนะ
อุปกรณ์ส่วนควบทุกรูปแบบจากตัวแทนจำหน่ายที่ได้รับการแต่งตั้งอย่างเป็นทางการจากค่ายผู้ผลิตรถยนต์หรือผู้นำเข้าหรือผู้ผลิตที่ได้มาตรฐาน
ตลอดจนการคัดเลือกบุคลากรหรือบริการ ตามความต้องการของลูกค้า
โดยได้รับการรับรองมาตรฐาน ISO 9001
สร้างความมั่นใจให้ลูกค้าว่าจะได้รับผลิตภัณฑ์ที่มีคุณภาพรวมรวมถึงการรับประกันจากจากผู้ผลิตโดยตรง

2.2.2 ธุรกิจการให้บริการเป็นนายหน้าประกันวินาศภัย

เป็นการให้บริการจัดหาประกันภัยประเภทต่างๆ
ที่ให้ความคุ้มครองเหมาะสมสอดคล้องกับความต้องการของลูกค้า
โดยคัดเลือกบริษัทประกันภัยที่มีสถานะมั่นคง มีหลักการชดใช้ค่าสินไหมอย่างยุติธรรมและรวดเร็ว
ให้คำแนะนำในการทำประกันภัยที่จำเป็นกับความเสี่ยงภัย เพื่อให้ลูกค้าเลือกตามความต้องการ
และให้บริการเกี่ยวกับการเรียกร้อง ค่าสินไหมทดแทนแก่ลูกค้า
ทั้งกลุ่มลูกค้าที่เป็นผู้ประกอบการธุรกิจ (นิติบุคคล) และบุคคลทั่วไป

(1) ลักษณะของการบริการ

    ให้คำปรึกษาเกี่ยวกับการทำประกันภัยประเภทต่าง ๆ
    ที่เหมาะสมและตรงตามความต้องการของลูกค้า
    และให้บริการด้านการเรียกร้องค่าสินไหมทดแทนจากบริษัทประกันภัย
    ประกอบด้วยประกันภัยหลัก 5 ประเภท ดังนี้

-   ประกันภัยรถยนต์

-   ประกันอัคคีภัย

-   ประกันภัยทางทะเลและขนส่ง

-   ประกันภัยเบ็ดเตล็ด

-   ประกันสุขภาพ

(2) การตลาดและการแข่งขัน

  ธุรกิจประกันวินาศภัย ในปีที่ผ่านมาเมื่อสิ้นปี 2560 มีเบี้ยประกันวินาศภัยจำนวน 213,151
  ล้านบาท

ขยายตัวร้อยละ 1.63 เมื่อเทียบกับปีที่ผ่านมาพบว่าเบี้ยประกันภัยรถยนต์และเบี้ยประกันเบ็ดเตล็ด
มีอัตราการเติบโตโดดเด่น แนวโน้มการแข่งขันในตลาดประกันภัยยังคงรุนแรง
จากช่องทางการขายใหม่ที่เพิ่มขึ้น ไม่ว่าจะเป็นการขายผ่าน เว็บไซด์ แอปพลิเคชั่นมือถือ
หรือร้านสะดวกซื้อ การรักษาฐานลูกค้าต่ออายุกรมธรรม์และขยายผลิตภัณฑ์ยังคงเป็นสิ่งที่สำคัญ

  (3) กลยุทธ์ในการแข่งขัน

1)  มุ่งเน้นในการให้บริการที่มีคุณภาพและประสิทธิภาพ รวมทั้งความเป็นมืออาชีพให้แก่ลูกค้า
    โดยเสริมสร้าง พัฒนาบุคลากรให้มีความรู้และทักษะในด้านวิชาการ การบริการ
    รวมทั้งด้านภาษาต่างประเทศให้มากยิ่งขึ้น
    เพื่อรองรับการขยายตัวของตลาดประชาคมเศรษฐกิจอาเซียน

2)  จัดหาผลิตภัณฑ์ที่สอดคล้องและเหมาะสมกับความต้องการของกลุ่มลูกค้า

3)  สร้างความสัมพันธ์กับบริษัทประกันภัย ที่มีความมั่นคงและเสถียรภาพ เพื่อสร้างความ

มั่นใจให้กับลูกค้า

(4) ลักษณะลูกค้าและกลุ่มลูกค้าเป้าหมาย

กลุ่มลูกค้าเป้าหมายของบริษัท มี 2 กลุ่ม

1)  กลุ่มบริษัทพรีเมียร์

2)  กลุ่มลูกค้าทั่วไปที่อยู่ในธุรกิจภาคอุตสาหกรรม ภาคการค้า ภาคการขนส่งและภาคบริการ

(5) การจัดจำหน่ายและช่องทางการจำหน่าย

มีช่องทางการจัดจำหน่าย 4 ทางหลักๆ ในการเข้าถึงลูกค้าดังนี้

1)  จากเจ้าหน้าที่การตลาดของบริษัทโดยตรง

2)  จากการแนะนำของบริษัทอื่นๆ ในกลุ่มพรีเมียร์

3)  จากตัวแทนอิสระภายนอก

4)  จากเว็บไซต์ของบริษัท

(6) การจัดหาผลิตภัณฑ์หรือบริการ

บริษัทมีนโยบายในการจัดหาผลิตภัณฑ์ที่จำเป็นต่อการป้องกันความเสี่ยงภัยและเป็นประโยชน์แก่ลูกค้า
มีความคุ้มครองภัยที่เหมาะสม สอดคล้องกับความต้องการของลูกค้า
โดยคัดเลือกบริษัทประกันภัยที่มั่นคงทางการเงิน มีชื่อเสียง
มีความน่าเชื่อถือที่เป็นที่รู้จักในวงการประกันภัย และมีผลิตภัณฑ์ที่หลากหลาย
เพื่อให้ได้ความมั่นใจว่าลูกค้าของบริษัทจะได้รับชดเชยค่าสินไหมอย่างยุติธรรม
และลูกค้าเลือกใช้บริการตามความต้องการที่เกิดประโยชน์กับลูกค้ามากที่สุด

3. ปัจจัยความเสี่ยง

การบริหารความเสี่ยงเป็นกระบวนการสำคัญที่จะช่วยส่งเสริมให้สามารถบรรลุวัตถุประสงค์และเป้าหมาย
ซึ่งจะนำไปสู่การสร้างมูลค่าเพิ่มให้กับองค์กร ผู้ถือหุ้น และผู้มีส่วนได้เสียต่าง ๆ
และสามารถเติบโตได้อย่างยั่งยืน

กรอบการบริหารความเสี่ยง

องค์ประกอบที่สำคัญในการบริหารความเสี่ยง ซึ่งประกอบด้วย วัตถุประสงค์ นโยบาย
และความมุ่งมั่นในการบริหารความเสี่ยง การนำไปปฏิบัติ การติดตามตรวจสอบ การทบทวน
และการปรับปรุงการบริหารความเสี่ยงอย่างต่อเนื่องทั้งบริษัทและบริษัทย่อยได้นำกรอบข้อกำหนด
หลักการ และแนวทางของระบบการบริหารความเสี่ยง COSO Enterprise Risk Management
(COSO ERM)
ซึ่งเป็นมาตรฐานสากลสำหรับการจัดการความเสี่ยงมาประยุกต์ใช้ในการวิเคราะห์ความเสี่ยงและประเมินความเสี่ยงตามหลักการ
ขั้นตอน และแนวทางปฏิบัติ รวมถึงการใช้กรอบการบริหารความเสี่ยงตามมาตรฐาน ISO 31000
ด้วย

บริษัทและบริษัทย่อยได้แต่งตั้งคณะกรรมการบริหารความเสี่ยง เพื่อกำหนดนโยบายและกลยุทธ์
เกณฑ์ในการวิเคราะห์ วัดระดับ ค่าความเสี่ยง และการจัดลำดับความเสี่ยง
ที่รวมถึงการวิเคราะห์ความเสี่ยงที่อาจเกิดจากการปฏิบัติที่ไม่สอดคล้องกับนโยบายและกลยุทธ์
ของบริษัท พรีเมียร์ เอ็นเตอร์ไพรซ์ จำกัด (มหาชน) ที่ประกาศใช้เมื่อวันที่ 30 เมษายน 2556
โดยพิจารณาจากการประเมินโอกาสที่จะเกิดความเสี่ยง (Likelihood)
และความรุนแรงของผลกระทบจากเหตุการณ์ความเสี่ยง (Impact)
เพื่อเป็นมาตรฐานให้คณะทำงานบริหารความเสี่ยง ที่ได้รับการแต่งตั้งจากทุกส่วนงานขององค์กร
นำไปใช้ในการวิเคราะห์ ประเมินความเสี่ยง
และจัดทำแผนในการควบคุมความเสี่ยงที่เกิดขึ้นให้อยู่ในระดับที่บริษัทยอมรับ
ตลอดจนการกำหนดให้มีการทบทวนและติดตามอย่างต่อเนื่องในทุกรายไตรมาส

นอกจากนี้ บริษัทและบริษัทย่อยได้ประกาศนโยบายการบริหารความเสี่ยง
และได้จัดทำคู่มือบริหารความเสี่ยง
เพื่อเผยแพร่ให้พนักงานรับทราบและใช้เป็นคู่มือการปฏิบัติงานด้านบริหารความเสี่ยง
คู่มือดังกล่าวครอบคลุมความเสี่ยง ด้านการทุจริตและคอร์รัปชั่น
ซึ่งบริษัทได้รับการรับรองสถานะให้เป็นสมาชิกแนวร่วมปฏิบัติของภาคเอกชนไทยในการต่อต้านการทุจริตอย่างเป็นทางการครั้งแรกเมื่อวันที่
เมื่อวันที่ 4 เมษายน 2557
และบริษัทได้รับการรับรองการต่ออายุเป็นสมาชิกแนวร่วมปฏิบัติของภาคเอกชนไทยในการต่อต้านการทุจริต
จากคณะกรรมการแนวร่วมปฏิบัติของภาคเอกชนไทยในการต่อต้านการทุจริต เมื่อวันที่ 9 มีนาคม
2560

การบริหารความเสี่ยงดังกล่าว
จะช่วยให้องค์กรสามารถเพิ่มประสิทธิภาพในการดำเนินงานและการกำกับดูแล
สร้างความเชื่อมั่นให้กับผู้มีส่วนได้เสีย ปรับปรุงประสิทธิภาพของระบบการจัดการและความยืดหยุ่น
ตอบสนองต่อ การเปลี่ยนแปลงได้อย่างมีประสิทธิภาพ และปกป้องธุรกิจและบริการของบริษัท

โครงสร้างการบริหารความเสี่ยง

บริษัทได้กำหนดให้มีผู้รับผิดชอบงานด้านบริหารความเสี่ยง เพื่อให้การบริหารความเสี่ยง
มีการดำเนินการอย่างมีประสิทธิภาพและเกิดประสิทธิผลสูงสุด ซึ่งประกอบด้วยกรรมการบริษัท 1
ท่านและผู้บริหารระดับสูงของบริษัทย่อย ดำเนินงานภายใต้การกำกับดูแลของคณะกรรมการตรวจสอบ
โดยมีหน้าที่และความรับผิดชอบดังนี้

หน้าที่และความรับผิดชอบ

  คณะกรรมการบริษัทและคณะกรรมการตรวจสอบ

มีหน้าที่ส่งเสริมให้เกิดวัฒนธรรมการบริหารความเสี่ยงภายในบริษัท กำหนดนโยบาย กลยุทธ์
กำกับดูแลการบริหารความเสี่ยง อนุมัติระดับความเสี่ยงที่ยอมรับได้ และระดับเบี่ยงเบนที่ยอมรับได้
(Risk Appetite & Risk Tolerance) กำหนดทิศทางหรือแนวทางในการบริหารความเสี่ยง
ให้คำแนะนำและดำเนินการ
เพื่อให้มั่นใจว่าผู้บริหารมีเครื่องมือและกระบวนการที่เหมาะสมในการจัดการความเสี่ยง
สอบทานการปฏิบัติตามกระบวนการบริหารความเสี่ยง
เพื่อให้มั่นใจว่ากระบวนการยังสามารถนำไปปฏิบัติได้อย่างเหมาะสม

  คณะกรรมการบริหาร

ทำหน้าที่กำกับดูแลและติดตามการบริหารความเสี่ยงของบริษัท
และบริษัทย่อยให้เป็นไปตามนโยบายการบริหารความเสี่ยงที่ได้รับการอนุมัติ
ให้เป็นไปอย่างมีประสิทธิภาพและประสิทธิผล
รายงานความเสี่ยงที่สำคัญต่อคณะกรรมการบริษัทเพื่อพิจารณา
ติดตามและให้ข้อสังเกตในการบริหารความเสี่ยงขององค์กร

  คณะกรรมการบริหารความเสี่ยง มีหน้าที่

-   กำหนด แนะนำ อนุมัติกรอบ และแนวทางการบริหารความเสี่ยงของบริษัท
    ซึ่งประกอบด้วยนโยบายการบริหารความเสี่ยง โครงสร้างการบริหารความเสี่ยง
    ความเสี่ยงที่ยอมรับได้ และกระบวนการบริหารความเสี่ยง

-   สนับสนุน ส่งเสริม พัฒนา สื่อสาร การบริหารความเสี่ยง
    และการควบคุมภายในให้เป็นกระบวนการที่ต่อเนื่องเป็นไปตามวัตถุประสงค์และเป้าหมายของบริษัท
    และเป็นวัฒนธรรมในองค์กร

-   ติดตาม ให้ข้อสังเกต กำกับดูแล การบริหารความเสี่ยงให้เป็นไปตามนโยบาย
    และคู่มือการบริหารความเสี่ยงและนำเสนอกรรมการผู้จัดการเพื่อพิจารณาอนุมัติ

-   จัดให้มีการประชุมทบทวนผลการดำเนินงานตามระบบบริหารความเสี่ยงเป็นรายไตรมาส

-   รายงานความเสี่ยงที่สำคัญ พร้อมรายงานผลต่อกรรมการผู้จัดการบริษัท
    และคณะกรรมการตรวจสอบอย่างน้อยปีละ 1 ครั้ง

-   คณะกรรมการบริหารความเสี่ยงแต่งตั้งคณะทำงานบริหารความเสี่ยง
    เพื่อทำหน้าที่บริหารความเสี่ยง โดยให้มีประธานและจำนวนคณะทำงานตามความเหมาะสม

คณะทำงานด้านการบริหารความเสี่ยง มีหน้าที่ดังนี้

-   ระบุ ประเมิน จัดทำแผนบริหารความเสี่ยง
    และแผนควบคุมภายในของแต่ละหน่วยงานที่มีนัยสำคัญ ตามแนวทาง
    และนโยบายการบริหารความเสี่ยงของบริษัท

-   สนับสนุน ส่งเสริม พัฒนาการดำเนินงานตามแผนการบริหารความเสี่ยง
    และการควบคุมภายในให้มีประสิทธิภาพ มีความเชื่อมโยง และบูรณาการทั่วทั้งองค์กร

-   ประเมิน ติดตามผลการดำเนินงานตามแผนบริหารความเสี่ยง
    และการควบคุมภายในที่สำคัญตามกำหนดเวลา

-   จัดให้มีการประชุมเพื่อนำเสนอความคืบหน้า
    และรายงานผลการดำเนินงานกับคณะทำงานด้านบริหารความเสี่ยง เพื่อพิจารณาดำเนินการ
    อย่างน้อยไตรมาสละ 1 ครั้ง

กระบวนการบริหารความเสี่ยง

บริษัทได้นำระบบการบริหารความเสี่ยงตามหลัก COSO ERM
และใช้กรอบการบริหารความเสี่ยงตามมาตรฐาน ISO 31000
มาเป็นแนวทางในการบริหารจัดการโดย
คณะอนุกรรมการบริหารความเสี่ยงซึ่งประกอบด้วยคณะผู้บริหารระดับสูงร่วมกัน
วิเคราะห์และคาดการณ์ถึงเหตุการณ์ หรือความเสี่ยงที่อาจจะเกิดขึ้น
รวมทั้งการระบุแนวทางในการจัดการกับความเสี่ยงดังกล่าว ให้อยู่ในระดับที่เหมาะสมหรือยอมรับได้
โดยมีการประเมินความเสี่ยงเป็นรายไตรมาส และนำรายงานเสนอต่อคณะกรรมการตรวจสอบ
เพื่อช่วยให้องค์กรบรรลุในวัตถุประสงค์ที่ต้องการ
และสามารถตอบสนองต่อสภาพแวดล้อมในการดำเนินธุรกิจที่เปลี่ยนแปลงไปอย่างรวดเร็วได้อย่างทันการ
เพื่อแก้ไขสถานการณ์ก่อนที่จะเกิดผลกระทบรุนแรงมากยิ่งขึ้น
รวมไปถึงการใช้ประโยชน์จากความเสี่ยงในการแสวงหาโอกาสในการดำเนินธุรกิจใหม่ ๆ บริษัท
มีแผนการจัดการความเสี่ยง 4 ระดับ คือ

1.  การยอมรับความเสี่ยง

2.  การจัดการความเสี่ยง

3.  การหลีกเลี่ยงความเสี่ยง

4.  การโอนความเสี่ยง

การวิเคราะห์ กำหนดประเภทความเสี่ยง และมาตรการรองรับเพื่อลดความเสี่ยง

บริษัทได้วิเคราะห์ กำหนดและระบุความเสี่ยงโดยจำแนกประเภทและที่มาของความเสี่ยงไว้
จากการประเมินความเสี่ยงโดยพิจารณาตามกรอบการบริหารความเสี่ยงและแนวโน้มจากปัจจัยภายนอกรวมถึงปัจจัยภายใน
ในปี 2560 บริษัทได้กำหนดความเสี่ยงที่อาจมีผลกระทบกับธุรกิจของบริษัทไว้ 5 ประเภท ได้แก่

1.  ความเสี่ยงด้านกลยุทธ์

2.  ความเสี่ยงด้านการเงิน

3.  ความเสี่ยงด้านการบริหาร/การดำเนินงาน

4.  ความเสี่ยงด้านสังคม

5.  ความเสี่ยงด้านกฎระเบียบ

ธุรกิจให้บริการรถเช่า

1)  ความเสี่ยงด้านกลยุทธ์

-   การแข่งขันทางการตลาดที่สูงขึ้น

ในปี 2560 ธุรกิจรถยนต์เช่ามีการแข่งขันกันสูง
ในขณะเดียวกันอัตราการเติบโตของจำนวนรถและความต้องการใช้รถยนต์เช่าขององค์กรขนาดใหญ่ทั้งภาครัฐและภาคเอกชน
จากกลุ่มธุรกิจที่สำคัญ กลุ่มธุรกิจโครงสร้างพื้นฐาน
ครอบคลุมกลุ่มโรงงานอุตสาหกรรมทั่วทุกภาคของประเทศไทย
และทั้งมหาวิทยาลัยและโรงเรียนนานาชาติ ในการใช้บริการเช่ารถยนต์เพื่อการดำเนินงาน
(Operating Lease) ธุรกิจรถโรงเรียน (School Bus)
ธุรกิจรถโดยสารไม่ประจำทางและรถรับ-ส่งพนักงาน (Shuttle Bus) มีแนวโน้มสูงมากขึ้น
ส่งผลให้ธุรกิจบริการรถเช่าซึ่งปัจจุบันมีมากกว่า 20
องค์กรมีการแข่งขันอย่างรุนแรงโดยเฉพาะอย่างยิ่งการแข่งขันทางด้านราคารถเช่าถือเป็นหนึ่งในกลไกสำคัญ
ในขณะที่ส่วนของบริษัทมุ่งเน้นในเรื่องคุณภาพด้านการให้บริการเป็นสำคัญ
บริษัทจึงมีความเสี่ยงและขาดโอกาสการขายสำหรับลูกค้าที่ให้ความสำคัญด้านราคาเพียงอย่างเดียว

มาตรการบริหารจัดการความเสี่ยง

บริษัทจึงมีแผนการดำเนินการในการรับมือความเสี่ยงดังกล่าวด้วยการรักษาฐานลูกค้าเดิม
และสร้างฐานลูกค้าใหม่
โดยการวิเคราะห์และประเมินตลาดเพิ่มลูกค้าที่มีศักยภาพที่ให้ความสำคัญด้านบริการมากกว่าราคา
สร้างคุณค่าเพิ่มและความแตกต่างของการบริการในหลายภาคส่วน
การสร้างความแตกต่างในการบริการที่ครบวงจร ตั้งแต่การร่วมทำงานกับลูกค้า เป็นผู้ร่วมคิด
ให้คำแนะนำ วางแผน ดำเนินการและพัฒนาจนสำเร็จ
การสร้างความแตกต่างทางนวัตกรรมด้วยการร่วมมือผู้มีประสบการณ์ในสายธุรกิจอื่นๆ
ทั้งภายในกลุ่มพรีเมียร์หรือองค์กรคู่ค้าในการพัฒนาเทคโนโลยีการจัดการและ การวิเคราะห์ เช่น
การวิเคราะห์ข้อมูลพฤติกรรมการขับขี่เพื่อป้องกันอุบัติเหตุบนท้องถนน
การริเริ่มนวัตกรรมรูปแบบบริการใหม่ๆ เช่น พนักงานผู้ช่วยผู้บริหาร (Personal Accelerator)
ในธุรกิจบริการพนักงานขับรถ การบริการครบวงจร เช่น บริการงานจดและต่อทะเบียนที่รวดเร็ว
งานประกันภัยพร้อมเงื่อนไขความคุ้มครองตามกฎหมายหรือสูงกว่า
การขยายเครือข่ายศูนย์บริการที่ครอบคลุมทั่วประเทศที่พร้อมให้บริการทุกวัน ตลอด 24 ชั่วโมงผ่าน
ศูนย์บริการลูกค้า (Customer Service)
การข้ามขีดจำกัดด้วยการให้บริการครอบคลุมการเดินทางหรือการใช้งานทุกประเภท ตั้งแต่รถยนต์นั่ง
รถกระบะ รถตู้ รถบรรทุกและรถโดยสารขนาดใหญ่ ไปจนถึงรถบรรทุกเพื่อการพาณิชย์
สิ่งเหล่านี้ถือเป็นส่วนประกอบสำคัญที่สร้างความสามารถในการแข่งขันของบริษัทให้อยู่ในระดับบริษัทชั้นนำของธุรกิจต่อไป

2)  ความเสี่ยงด้านคดีความ

-   ความเสี่ยงจากการชำระหนี้ตามคำพิพากษา

คดีความที่เกี่ยวข้องกับสรรพากร
จากการที่ศาลฎีกามีคำพิพากษาให้บริษัทร่วมค้าร่วมกันชดใช้ภาษีจำนวน 251.7 ล้านบาท
ร่วมกับกิจการร่วมค้า พีอี-เพทแลน จากการให้ใช้ชื่อตนเป็นส่วนหนึ่งของกิจการร่วมค้า

บริษัทได้ชำระหนี้ให้กรมสรรพากรแทนกิจการร่วมค้าพีอี-เพทแลนแล้วจำนวน 10 ล้านบาท
ยังคงเหลือภาระหนี้อีก 241.7 ล้านบาท
บริษัทจะดำเนินการขายทรัพย์บางส่วนเพื่อชำระหนี้ให้สรรพากรที่เหลือทั้งหมด
แต่ด้วยทรัพย์สินของบริษัทเป็นหุ้นบริษัทย่อยของบริษัทที่มีมูลค่าสูง
ในการดำเนินการขายทรัพย์สินอาจต้องใช้เวลาในการดำเนินการ
อย่างไรก็ตามอาจไม่ทันเวลากับการดำเนินการตามขั้นตอนของกรมสรรพากรที่จะดำเนินการนำหุ้นบริษัทย่อยไปขายผ่านกระบวนการของกรมบังคับคดี
ในขณะเดียวกันบริษัทก็ได้ดำเนินการฟ้องร้องบุคคลที่ทำให้บริษัทได้รับความเสียหายจากการที่ละเลยไม่ชำระภาษีของกิจการร่วมค้าพีอี-เพทแลน.

-ความเสี่ยงจากการที่ศาลล้มละลายกลางได้มีคำพิพากษาให้บริษัท ชำระเงินจำนวน 479 ล้านบาท
พร้อมดอกเบี้ยอัตราร้อยละ 7.5 ต่อปี รวมเป็นเงินทั้งสิ้นประมาณ 1,123 ล้านบาท
ให้แก่โจทย์ในคดีแพ่งอันเกี่ยวเนื่องกับกระบวนการฟื้นฟูกิจการ

ทั้งนี้บริษัทอยู่ระหว่างการดำเนินการยื่นอุทธรณ์ต่อศาลฎีกาเพื่อคัดค้านคำพิพากษาของศาลล้มละลายกลาง
ด้วย ฝ่ายบริหารของบริษัทได้ทำการประเมินจากคำพิพากษาของศาล
และโดยความเห็นของทนายความ
จึงมีความเชื่อมั่นในประเด็นข้อต่อสู้และมีความเห็นว่าศาลฎีกาน่าจะมีคำพิพากษากลับคำพิพากษาของศาลล้มละลายกลาง

3)  ความเสี่ยงจากการประเมินมูลค่ารถใช้งานแล้ว

  สืบเนื่องจากปี 2557- 2558
  ทางบริษัทย่อยได้ดำเนินการประเมินมูลค่าเผื่อการด้อยค่าของรถยนต์ไปแล้วนั้น

ปัจจุบันพบว่าราคาขายของรถยนต์มือสองมีแนวโน้มเพิ่มขึ้น
และในระหว่างปีบริษัทย่อยมีผลกำไรจาการขายรถยนต์มือสอง โดยเฉพาะรถยนต์ขนาดเล็ก
แต่รถยนต์โดยสารขนาดใหญ่ที่เป็นรถบัส บริษัทก็ได้มีการสำรองการด้อยค่าไปแล้วเช่นกัน
แต่กลับพบว่า ราคาขายรถยนต์มือสองสำหรับรถโดยสารขนาดใหญ่ ราคาไม่ดีขึ้นในขณะเดียวกัน
ราคาซื้อขายในตลาดก็ไม่มีอ้างอิงมากนัก จึงมีความเสี่ยงจากการด้อยค่ารถโดยสารขนาดใหญ่
เพิ่มขึ้นจำนวน 24.6 ล้านบาทในปี 2560

4)  ความเสี่ยงด้านต้นทุนทางการเงิน

ด้วยบริษัทย่อยได้มีการตั้งสำรองด้อยค่าสำหรับรถโดยสารขนาดใหญ่ในทางบัญชี
ส่งผลให้อัตราส่วนของหนี้สินต่อส่วนของผู้ถือหุ้นอยู่ในระดับประมาณ 6 เท่า
ซึ่งอาจส่งผลต่อต้นทุนทางการเงินที่สูงขึ้น

มาตรการบริหารความเสี่ยง

  บริษัทย่อยได้ทำความเข้าใจกับสถาบันการเงินให้เข้าใจถึงโครงสร้างที่ทำให้สัดส่วนหนี้สินต่อทุนเพิ่มขึ้นในทางบัญชี
  ซึ่งสัดส่วนดังกล่าวไม่ส่งผลกระทบต่อความสามารถในการชำระหนี้ของบริษัท
  และด้วยรถยนต์โดยสารขนาดใหญ่ทั้งหมดเป็นรถยนต์ที่ปลอดภาระหนี้สิน
  อย่างไรก็ตามสถาบันการเงินหลัก
  ยังคงให้การสนับสนุนวงเงินสินเชื่อสำหรับทำธุรกิจของบริษัทอย่างเพียงพอในปัจจุบันในอัตราดอกเบี้ยที่สามารถแข่งขันได้.

5)  ความเสี่ยงด้านการบริหาร/การดำเนินงาน

-   ความเสี่ยงทางด้านบุคลากร (แผนสืบทอดตำแหน่ง)

บริษัทย่อยมีจำนวนวนพนักงานที่มีอายุตัวค่อนข้างมากการเกษียณอายุการทำงานจึงเป็นสัดส่วนที่สูง
ทำให้ส่งผลต่อบริษัทย่อย ที่จะขาดแคลนบุคลากรในระดับต่างๆ
ทั้งตำแหน่งที่เป็นที่ต้องการของตลาดแรงงาน หรือตำแหน่งงานที่มีความเฉพาะทาง

มาตรการบริหารความเสี่ยง

บริษัทย่อยได้มีการพิจารณาการขยายอายุเกษียณจาก 55 ปี เป็น 60 ปี
พร้อมทั้งมีการจัดทำแผนสืบทอดในตำแหน่งงานที่สำคัญของทุกฝ่าย (พนักงานเกษียณภายในระยะเวลา
1-3 ปี ตามลักษณะงาน หรือตำแหน่งงานที่มีความเสี่ยง) ส่งเสริม สนับสนุนในเรียนรู้
หรือการพัฒนาการทำงานอย่างต่อเนื่อง และหมุนเวียนหน้าที่กันเป็นภายใน
ทบทวนการประเมินค่างาน และจัดระดับงานเป็นรายบุคคล
โดยเชื่อมโยงกับระบบประเมินผลการปฏิบัติงานประจำปี
โดยผลของการประเมินจะนำไปเชื่อมโยงกับการพิจารณาค่าตอบแทน การเลื่อนตำแหน่ง
และพัฒนาศักยภาพของบุคลากร จัดทำแผนการดูแล รักษา และสร้างความผูกพันให้แก่พนักงาน
รวมทั้งใช้เครื่องมือ Happy Workplace

6)  ความเสี่ยงด้านสังคม

-   อุบัติเหตุที่อาจเกิดขึ้นบนท้องถนน

จากข้อมูลสถิติการเกิดอุบัติเหตุของบริษัทในปี 2560 พบว่ามีอุบัติเหตุเกิดขึ้นทั้งสิ้น 2,724 ครั้ง
แบ่งเป็นอุบัติเหตุที่เกิดขึ้นจากลูกค้าที่เช่ารถไปใช้งาน 891 ครั้ง เป็นอุบัติเหตุหนักจำนวน 5
ครั้งและอุบัติเหตุกลางถึงเบาจำนวน 1,828
ครั้งและจากบริการรถโดยสารไม่ประจำทางที่อยู่ภายใต้การบริหารจัดการของบริษัทเองจำนวน 37
ครั้ง โดยมีอุบัติเหตุหนักเป็นศูนย์
จากสถิติที่เกิดขึ้นดังกล่าวทางบริษัทตระหนักถึงเรื่องความปลอดภัยในสังคมจึงกำหนดเป็นมาตรการเพื่อบริหารความเสี่ยงในการป้องกันและลดอุบัติเหตุอย่างต่อเนื่อง.

บริษัทย่อยได้ให้ความสำคัญด้านความปลอดภัยบนท้องถนนเป็นอย่างสูง
จึงได้จัดเตรียมแผนรองรับในกลุ่มพนักงานที่รับผิดชอบด้วยการฝึกอบรมการขับขี่อย่างปลอดภัยอย่างต่อเนื่อง
พร้อมทั้งใช้เทคโนโลยีเข้ามาควบคุมและตรวจสอบการขับขี่
มีการบริหารจัดการให้เกิดความปลอดภัยกับผู้ใช้เส้นทางบนท้องถนน อาทิ การใช้ระบบ GPS
การจำกัดความเร็วในการขับขี่ของรถรับ-ส่งนักเรียนและรถโดยสารไม่ประจำทาง
มีการตรวจวัดระดับแอลกอฮอล์ทุกวันและการวัดความดันโลหิตเป็นประจำแก่พนักงานขับรถ
และกำหนดบทลงโทษอย่างชัดเจน ตลอดจนการรณรงค์ขับขี่ปลอดภัยร่วมกับลูกค้า
ภาครัฐและหน่วยงานเกี่ยวข้อง
ผลักดันการนำเทคโนโลยีการจัดการข้อมูลตัวรถและนำมาวิเคราะห์การใช้งานและควบคุมพฤติกรรมการขับขี่ให้กับลูกค้า
เพื่อป้องกันและให้มั่นใจว่าการให้บริการของบริษัทมีความปลอดภัยสูงสุดและแสดงถึงความรับผิดชอบต่อสังคม

ธุรกิจให้บริการประกันวินาศภัย

(1) ความเสี่ยงด้านกลยุทธ์

-   การรักษาฐานลูกค้าเดิม

ในปี 2560 การแข่งขันโดยการเพิ่มช่องทางในการขายประกันมีค่อนข้างสูง
คู่แข่งได้เพิ่มช่องทางใหม่ๆ เพื่ออำนวยความสะดวกให้กับผู้เอาประกันมากขึ้น เช่น การขายออนไลน์
ส่งผลให้ คู่แข่งขันรายใหม่ ลดค่าเบี้ยประกันภัยลงได้มาก 10-20% ของเบี้ยประกันเดิม
ทำให้บริษัทมีความเสี่ยงที่จะสูญเสียฐานลูกค้าเดิม
หากบริษัทไม่สามารถลดค่าเบี้ยประกันให้กับลูกค้าเดิมได้

มาตรการบริหารความเสี่ยง

บริษัทได้นำเสนอช่องทางในการที่ให้ลูกค้าเข้าถึงการเอาประกันได้รวดเร็วขึ้น
และมีการประชาสัมพันธ์มากขึ้น อีกทั้งได้นำเสนอการประกันภัยอื่นที่ลูกค้ายังไม่ได้ทำพ่วงไปด้วย
ซึ่งภาพรวมแล้วลูกค้าจ่ายเบี้ยประกันภัยที่ไม่สูงมากเมื่อเทียบกับการประกันแยกส่วน
ทำให้บริษัทย่อยสามารถรักษาฐานรายได้จากการต่ออายุของลูกค้าเดิมไว้ได้มากกว่า 80%
อีกทั้งบริษัทมีแผนที่จะขยายธุรกิจไปยังกลุ่มลูกค้าใหม่ ซึ่งเป็นบริษัทคู่ค้าของบริษัทในกลุ่มพรีเมียร์
โดยการนำเสนอผลิตภัณฑ์และบริการที่แตกต่างจากคู่แข่ง
เพื่อเพิ่มประสิทธิภาพการแข่งขันและลดความเสี่ยงด้านการขยายธุรกิจลง

(1) ความเสี่ยงด้านการบริหาร/การดำเนินงาน

  - ความเสี่ยงเรื่องแผนสืบทอดและสรรหาบุคลากร

  บริษัทมีจำนวนวนพนักงานที่มีอายุตัวค่อนข้างมาก ใกล้วัยเกษียณส่งผลให้บริษัทขาดแคลนบุคลากรใน

ระดับพนักงานตัวแทนขายประกัน
ซึ่งจะต้องเป็นบุคคลที่ได้รับอนุญาตให้เป็นตัวแทนขายจากสำนักงานคณะกรรมการกำกับและส่งเสริมการประกอบธุรกิจประกันภัย
(คปภ)

  มาตรการบริหารความเสี่ยง

บริษัทได้มีการเปลี่ยนแปลงแก้ไขข้อบังคับการเกษียณอายุพนักงานจาก 55 ปีเป็น 60 ปี ทำให้บริษัท
มีระยะเวลาในการสรรหาพนักงานขึ้นมาเป็นผู้สืบทอด
อีกทั้งเพื่อให้เกิดประสิทธิภาพในการบริหารบุคคลากร
บริษัทได้มีการส่งเสริมให้พนักงานไปสอบเพื่อขออนุญาตเป็นตัวแทนขายประกัน
เพื่อลดความเสี่ยงด้านการขาดแคลนบุคคลากรในอนาคต

4. ทรัพย์สินที่ใช้ในการประกอบธุรกิจ

4.1 ทรัพย์สินหลักที่บริษัทและบริษัทย่อยใช้ในการประกอบธุรกิจ

ทรัพย์สินถาวรหลักที่ใช้ในการประกอบธุรกิจ ณ วันที่ 31 ธันวาคม 2560 มีดังนี้

+--------------------------------+-------+-----+---------------------+
| ประเภท/ลักษณะทรัพย์สิน             | ลัก    | ม   | ภาระผูกพัน            |
|                                | ษณะกร | ูลค่า |                     |
|                                | รมสิทธิ์ |     |                     |
|                                |       | (ล  |                     |
|                                |       | ้านบ |                     |
|                                |       | าท) |                     |
+--------------------------------+-------+-----+---------------------+
| บริษัทและบริษัทย่อย                 |       |     |                     |
+--------------------------------+-------+-----+---------------------+
| 1. พื้นที่เช่าใช้ประกอบธุรกิจ มีดังนี้ :-  | สัญ    | 3   | -ไม่มี-               |
|                                | ญาเช่า | .34 |                     |
| 1.  อาคารสำนักงาน ที่ตั้งเลขที่ 1     |       |     |                     |
|     ซอยพรีเมียร์ 2                | PIL   | 2   |                     |
|                                |       | .08 |                     |
| ถนนศรีนครินทร์ แขวงหนองบอน        | PB    |     |                     |
| เขตประเวศ กรุงเทพฯ              |       | 0   |                     |
|                                | PIL   | .50 |                     |
|  (พื้นที่เช่ารวม 336.28 ตารางเมตร  |       |     |                     |
| สัญญาเช่าระยะเวลา                | PIL   | 4   |                     |
|                                |       | .29 |                     |
| ยาว 3 ปี ตั้งแต่ 1 มิถุนายน 2558 ถึง  | PIL   |     |                     |
| 31 พฤษภาคม 2561)               |       | 0   |                     |
|                                |       | .57 |                     |
|  (พื้นที่เช่ารวม 124.70 ตารางเมตร  |       |     |                     |
| สัญญาเช่าระยะเวลา                |       |     |                     |
|                                |       |     |                     |
| ยาว 3 ปีตั้งแต่ 1 มีนาคม 2558 ถึง 28 |       |     |                     |
| กุมภาพันธ์ 2561)                  |       |     |                     |
|                                |       |     |                     |
| 2.  อาคารสำนักงานชั้นเดียว         |       |     |                     |
|     ที่ตั้งสำนักงานที่จังหวัดชลบุรี       |       |     |                     |
|                                |       |     |                     |
| เลขที่ 14/1 หมู่ที่ 4 ตำบล /         |       |     |                     |
| อำเภอบางละมุง จังหวัดชลบุรี         |       |     |                     |
|                                |       |     |                     |
| (พื้นที่เช่า 1 ไร่                   |       |     |                     |
| สัญญาเช่าระยะเวลายาว 3 ปี ตั้งแต่ 1  |       |     |                     |
| กรกฎาคม 2559 ถึง 30 มิถุนายน 2562 |       |     |                     |
| )                              |       |     |                     |
|                                |       |     |                     |
| 1.3 อาคารสำนักงาน               |       |     |                     |
| โครงการเมโทรไลฟ์ ปาร์ค เลขที่ 888, |       |     |                     |
| 888/1-5 ถนนพระราม 9 แขวงบางกะปิ |       |     |                     |
| เขตห้วยขวาง กรุงเทพฯ             |       |     |                     |
|                                |       |     |                     |
|  (พื้นที่เช่า 1,186.8 ตารางเมตร    |       |     |                     |
| สัญญาเช่า 12 เดือน                |       |     |                     |
|                                |       |     |                     |
| 1 พฤศจิกายน 2559 ถึง 31 ธันวาคม   |       |     |                     |
| 2561)                          |       |     |                     |
|                                |       |     |                     |
|  (พื้นที่เช่า 132.90 ตารางเมตร     |       |     |                     |
| สัญญาเช่า 12 เดือน                |       |     |                     |
|                                |       |     |                     |
| 1 พฤศจิกายน 2560 ถึง 31 ตุลาคม    |       |     |                     |
| 2561)                          |       |     |                     |
+--------------------------------+-------+-----+---------------------+
| 2. รถยนต์สำหรับให้เช่า รวม 2,579   | เป็นเ  | 1,  | เป็น                 |
| คัน                             | จ้าของ | 654 | รถยนต์ภายใต้สัญญาเช่าซื้อ |
|                                |       | .43 | / ลิสซิ่ง              |
|                                | PIL   |     |                     |
|                                |       |     | 3-5 ปี 1,630.64      |
|                                |       |     | ล้านบาท              |
+--------------------------------+-------+-----+---------------------+
| 3. อุปกรณ์คอมพิวเตอร์สำหรับให้เช่า    | เป็นเ  | 22  | -ไม่มี-               |
| รวม 1,089 เครื่อง                | จ้าของ | .47 |                     |
|                                |       |     |                     |
|                                | PC    |     |                     |
|                                | (     |     |                     |
|                                | 2000) |     |                     |
+--------------------------------+-------+-----+---------------------+

ทรัพย์สินไม่มีตัวตนที่สำคัญในการประกอบธุรกิจ

บริษัทและบริษัทย่อยมีเครื่องหมายการค้าที่กรมทรัพย์สินทางปัญญา
กระทรวงพาณิชย์รับจดทะเบียนไว้แล้ว 8 เครื่องหมาย
ครอบคลุมธุรกิจและผลิตภัณฑ์ที่ดำเนินการได้ทุกประเภท โดยมีเครื่องหมายที่สำคัญคือ
เครื่องหมายบริการ PIL ประเภทบริการ (จำพวก 39 การบริการให้เช่ารถ)
เลขทะเบียนและเลขที่คำขอ บ 11468/405162 เพื่อใช้ในธุรกิจการบริการให้เช่ารถ

การจดทะเบียนเครื่องหมายการค้ามีอายุ 10 ปี นับแต่วันที่จดทะเบียน และอาจต่ออายุได้ทุกๆ 10 ปี
ซึ่งที่ผ่านมาบริษัทและบริษัทย่อยได้ทำการต่ออายุมาโดยตลอด

             4.2        เรื่องนโยบายการลงทุนของทุกบริษัท เป็นดังนี้

                   นอกจากธุรกิจปัจจุบัน บริษัทยังไม่มีนโยบายจะลงทุนในธุรกิจอื่น

5. ข้อพิพาททางกฎหมาย

ณ วันที่ 31 ธันวาคม 2559 บริษัทมีข้อพิพาททางกฎหมายที่ส่งผลกระทบต่อบริษัทจำนวน 2 คดี
โดยมีรายละเอียดดังนี้

1)  เมื่อวันที่ 30 พฤศจิกายน 2559 ศาลฎีกาได้มีคำพิพากษาในคดีหมายเลขแดงที่ 5316/2559
    ระหว่างกรมสรรพากร

โจทก์ กับ บริษัท พรีเมียร์ เอ็นเตอร์ไพรซ์ จำกัด (มหาชน) จำเลยที่ 1 และบริษัท พรีเมียร์
อินฟราสตรัคเจอร์ ดีเวลลอปเม้นท์ จำกัด จำเลยที่ 2 ให้บริษัทและบริษัท พรีเมียร์
อินฟราสตรัคเจอร์ จำกัด ร่วมกันชดใช้หนี้ค่าภาษีอากรค้างรวม 251,699,348.81 บาท
ให้แก่โจทก์ ซึ่งการวินิจฉัยของศาลฎีกาดังกล่าว เป็นการแก้ไขคำพิพากษาของศาลภาษีอากรกลาง
ที่ได้เคยวินิจฉัยให้ยกฟ้องโจทก์ในส่วนของบริษัทที่ไม่ต้องร่วมชดใช้หนี้ค่าภาษีอากรค้างดังกล่าว

ค่าภาษีอากรค้างดังกล่าว เป็นภาระภาษีเงินได้และภาระภาษีมูลค่าเพิ่มของกิจการร่วมค้าบริษัท
พรีเมียร์ เอ็นเตอร์ไพรซ์ จำกัด (มหาชน) บริษัท เพท เอ็นจิเนียส์ อิงค์ และบริษัท ล็อควูด
แอนดรูส์ แอนด์ นิวแนม อิงค์ ( กิจการร่วมค้า พีอี – เพทแลน) ในช่วงปี พ.ศ. 2544 ถึง 2547
ซึ่งมิใช่ภาระภาษีที่บริษัทเป็นผู้ก่อขึ้นหรือมีส่วนในการดำเนินกิจการของกิจการร่วมค้า พีอี – เพทแลน
เนื่องจากบริษัทได้พ้นจากการเป็นหุ้นส่วนของกิจการร่วมค้า พีอี – เพทแลน มาตั้งแต่ปี 2543 แล้ว
แต่ศาลฎีกาได้วินิจฉัยว่าการที่บริษัทยังคงให้กิจการร่วมค้าใช้ชื่อตนเป็นส่วนหนึ่งของกิจการร่วมค้า พีอี
– เพทแลน บริษัทจึงต้องร่วมรับผิดกับหนี้สินของกิจการร่วมค้า พีอี –
เพทแลนรวมทั้งหนี้ค่าภาษีอากรค้างต่อกรมสรรพากรด้วย ตามประมวลกฎหมายแพ่งและพาณิชย์
มาตรา 1054 ซึ่งบัญญัติไว้ว่า “บุคคลใดแสดงตนว่าเป็นหุ้นส่วนด้วยวาจาก็ดี ด้วยลายลักษณ์อักษรก็ดี
ด้วยกิริยาก็ดี ด้วยยินยอมให้เขาใช้ชื่อตนเป็นชื่อห้างหุ้นส่วนก็ดี
หรือรู้แล้วไม่คัดค้านปล่อยให้เขาแสดงว่าตนเป็นหุ้นส่วนก็ดี
ท่านว่าบุคคลนั้นย่อมต้องรับผิดต่อบุคคลภายนอกในบรรดาหนี้ของห้างหุ้นส่วนเสมือนเป็นหุ้นส่วน…”

คดีความดังกล่าวได้ถึงที่สุดแล้ว
บริษัทจึงมีภาระหน้าที่ที่จะต้องชำระหนี้ค่าภาษีอากรค้างตามคำพิพากษาจำนวน 251,699,348.81
บาทให้แก่กรมสรรพากร อย่างไรก็ตาม บริษัทอยู่ในระหว่างการดำเนินการให้กิจการร่วมค้า พีอี –
เพทแลน ซึ่งเป็นผู้ที่จะต้องรับผิดชอบโดยตรงและ/หรือบุคคลใดๆ ที่ต้องรับผิดชอบ
ชำระค่าภาษีอากรค้างให้แก่กรมสรรพากรต่อไป

2)  บริษัทถูก บริษัท เนาวรัตน์พัฒนาการ จำกัด (มหาชน) ยื่นฟ้องต่อศาลล้มละลายกลาง
    เป็นคดีหมายเลขดำที่ พก. 6/2558 ในฐานะหุ้นส่วนของกิจการร่วมค้าบริษัท พรีเมียร์
    เอ็นเตอร์ไพรซ์ จำกัด (มหาชน) บริษัท เพท เอ็นจิเนียส์ อิงค์ และบริษัท ล็อควูด แอนดรูส์
    แอนด์นิวแนม อิงค์ (กิจการร่วมค้า พีอี-เพทแลน)
    ให้ร่วมรับผิดชอบในค่าผลงานที่กิจการร่วมค้า
    พีอี-เพทแลนค้างชำระตามสัญญาจ้างเหมาช่วงงานก่อสร้างโครงการบำบัดน้ำเสียของกรุงเทพมหานคร
    ตั้งแต่ปี 2544 ถึง 2546 เป็นเงินต้นจำนวน 650.79 ล้านบาทและดอกเบี้ยจำนวน 653.01
    ล้านบาท กิจการร่วมค้า พีอี-เพทแลนก่อตั้งขึ้นเมื่อปี 2539
    เพื่อวัตถุประสงค์ในการรับเหมาก่อสร้างระบบบำบัดน้ำเสียจากกรุงเทพมหานครโดยมีบริษัท
    เนาวรัตน์พัฒนาการ จำกัด (มหาชน) เป็นผู้รับเหมาช่วงการก่อสร้างระบบบำบัดน้ำเสีย
    ทั้งนี้บริษัท เนาวรัตน์พัฒนาการ จำกัด (มหาชน)
    ได้ขอสินเชื่อจากธนาคารแห่งหนึ่งเพื่อนำมาใช้ในการก่อสร้าง โดยที่กิจการร่วมค้า
    พีอี-เพทแลนได้โอนสิทธิในการรับเงินค่างานจากกรุงเทพมหานคร และบริษัท
    เนาวรัตน์พัฒนาการ จำกัด (มหาชน)ได้โอนสิทธิในการรับเงินค่างานจากกิจการร่วมค้า
    พีอี-เพทแลน เป็นหลักประกันในสินเชื่อดังกล่าว

  ในปี 2543 ช่วงวิกฤตเศรษฐกิจ
  บริษัทมีการปรับโครงสร้างธุรกิจโดยมีการโอนสัดส่วนการลงทุนใน บริษัทซึ่งมิใช่

ธุรกิจหลักของบริษัทรวมถึงสัดส่วนการลงทุนในกิจการร่วมค้า พีอี-เพทแลน ไปให้กับบุคคลอื่น
เมื่อวันที่ 14 ธันวาคม 2560 ศาลล้มละลายกลางได้มีคำพิพากษาให้บริษัทชำระเงินแก่บริษัท
เนาวรัตน์พัฒนาการ จำกัด (มหาชน) เป็นจำนวนเงิน 478,774,424.90 บาท
พร้อมด้วยดอกเบี้ยในอัตราร้อยละ 7.5 ต่อปีของเงินต้นดังกล่าว นับจากวันที่ 23 กรกฎาคม 2546
เป็นต้นไปจนกว่าจะชำระเสร็จสิ้น รวมเป็นเงินทั้งสิ้นประมาณ 1,123 ล้านบาท

ปัจจุบันบริษัทอยู่ในระหว่างการดำเนินการยื่นอุทธรณ์ต่อศาลฎีกาเพื่อคัดค้านคำพิพากษาของศาลล้มละลายกลางดังกล่าว
โดยมีกำหนดยื่นอุทธรณ์ภายในวันที่ 15 มีนาคม 2561
ฝ่ายบริหารของบริษัทได้ทำการประเมินคำพิพากษา และ โดยความเห็นของทนายความ
จึงมีความเชื่อมั่นในประเด็นข้อต่อสู้และมีความเห็นว่าศาลฎีกาน่าจะมีคำพิพากษากลับคำพิพากษาของศาลล้มละลายกลาง
บริษัทจึงไม่ได้บันทึกประมาณการหนี้สินตามคำพิพากษาดังกล่าวในงบการเงินสำหรับปีสิ้นสุดวันที่ 31
ธันวาคม 2560

6. ข้อมูลทั่วไปและข้อมูลสำคัญอื่น

6.1 ข้อมูลทั่วไป

บริษัท พรีเมียร์ เอ็นเตอร์ไพรซ์ จำกัด (มหาชน) : เลขทะเบียนบริษัท 0107536001150

ประเภทธุรกิจ : ดำเนินธุรกิจด้านการลงทุนในธุรกิจบริการทางการเงิน ได้แก่

ธุรกิจการบริการรถเช่าเพื่อการดำเนินงาน (Operating Lease)

ธุรกิจนายหน้าประกันวินาศภัย ธุรกิจการให้บริการสินเชื่อเพื่อ

ธุรกิจต่างๆ และธุรกิจการให้บริการจัดการสินเชื่อ

ที่ตั้งสำนักงานใหญ่ : เลขที่ 1 พรีเมียร์คอร์เปอเรทปาร์ค ซอยพรีเมียร์ 2

ถนนศรีนครินทร์ แขวงหนองบอน เขตประเวศ

กรุงเทพมหานคร 10250

โทรศัพท์ : 0-2301-1550

โทรสาร : 0-2398-1188

Homepage : www.pe.premier.co.th

ทุนจดทะเบียน : 406,076,354.50 บาท
จำนวนหุ้นสามัญที่ออกจำหน่ายแล้ว : 800,000,000.00 หุ้น

งานเลขานุการบริษัท:-

โทรศัพท์ : 0-2301-1569

โทรสาร : 0-2748-2063

E-mail : teerapol@pfc.premier.co.th

นักลงทุนสัมพันธ์:-

โทรศัพท์ : 0-2301-1550

โทรสาร : 0-2398-1188

E-mail : ircontact@pe.premier.co.th

นิติบุคคลที่บริษัทถือหุ้นตั้งแต่ร้อยละ 10 ขึ้นไป

1) บริษัท พรีเมียร์ อินเตอร์ ลิซซิ่ง จำกัด : เลขทะเบียนบริษัท 0105529047547

สถานที่ตั้ง : เลขที่ 1 พรีเมียร์คอร์เปอเรทปาร์ค ซอยพรีเมียร์ 2

ถนนศรีนครินทร์ แขวงหนองบอน เขตประเวศ

กรุงเทพมหานคร 10250

โทรศัพท์ : 0-2301-1900

โทรสาร : 0-2301-1927

ประเภทธุรกิจ : ให้บริการรถเช่าเพื่อการดำเนินงาน (Operating Lease)

ทุนจดทะเบียน : 320,000,000 บาท

จำนวนหุ้นสามัญที่ออกจำหน่ายแล้ว : 64,000,000 หุ้น

จำนวนหุ้นสามัญที่บริษัทถืออยู่ : 63,999,998 หุ้น

2) บริษัท พรีเมียร์โบรคเคอร์เรจ จำกัด : เลขทะเบียนบริษัท 0845527000059

สถานที่ตั้ง : เลขที่ 1 พรีเมียร์คอร์เปอเรทปาร์ค ซอยพรีเมียร์ 2 ถนนศรีนครินทร์ แขวงหนองบอน
เขตประเวศ

กรุงเทพมหานคร 10250

โทรศัพท์ : 0-2301-1274 - 1281

โทรสาร : 0-2399-1055

ประเภทธุรกิจ : นายหน้าประกันวินาศภัย

ทุนจดทะเบียน : 7,000,000 บาท

จำนวนหุ้นสามัญที่ออกจำหน่ายแล้ว : 70,000 หุ้น

จำนวนหุ้นสามัญที่บริษัทถืออยู่ : 69,994 หุ้น

3) บริษัท พรีเมียร์ แคปปิตอล (2000) จำกัด : เลขทะเบียนบริษัท 0105543016793

สถานที่ตั้ง : เลขที่ 1 พรีเมียร์คอร์เปอเรทปาร์ค ซอยพรีเมียร์ 2 ถนนศรีนครินทร์ แขวงหนองบอน
เขตประเวศ

กรุงเทพมหานคร 10250

โทรศัพท์ : 0-2301-1000

โทรสาร : 0-2301-2098

ประเภทธุรกิจ : ธุรกิจให้บริการสินเชื่อเพื่อธุรกิจต่างๆ

ทุนจดทะเบียน : 60,000,000 บาท

จำนวนหุ้นสามัญที่ออกจำหน่ายแล้ว : 600,000 หุ้น

จำนวนหุ้นสามัญที่บริษัทถืออยู่ : 599,996 หุ้น

6.2 ข้อมูลบุคคลอ้างอิงอื่นๆ

1) นายทะเบียนหลักทรัพย์

บริษัท ศูนย์รับฝากหลักทรัพย์ (ประเทศไทย) จำกัด

อาคารตลาดหลักทรัพย์แห่งประเทศไทย

เลขที่ 93 ถนนรัชดาภิเษก แขวงดินแดง เขตดินแดง กรุงเทพมหานคร 10400

โทรศัพท์ 0-2009-9378-89 โทรสาร 0-2009-9476 Call center 0-2009-9999

Website : http://www.set.or.th/tsd

E-mail : TSDCallCenter@set.or.th

2) ตัวแทนผู้ถือหุ้นกู้

บริษัท ไม่มี ตัวแทนผู้ถือหุ้นกู้

3) ผู้สอบบัญชี

นางสาวศิราภรณ์ เอื้ออนันต์กุล ผู้สอบบัญชีรับอนุญาตเลขที่ 3844 หรือ

นายณรงค์ พันตาวงษ์ ผู้สอบบัญชีรับอนุญาตเลขที่ 3315 หรือ

นางสาวสุพรรณี ตริยานันทกุล ผู้สอบบัญชีรับอนุญาตเลขที่ 4498

บริษัท สำนักงาน อีวาย จำกัด

อาคารเลครัชดา ชั้น 33 เลขที่ 193/136-137 ถนนรัชดาภิเษกตัดใหม่ คลองเตย
กรุงเทพมหานคร 10110

โทรศัพท์ 0-2264-0777, 0-2261-9190 โทรสาร 0-2264-0789-90, 0-2661-9192

4) ที่ปรึกษาทางการเงิน

บริษัท ไม่มี ที่ปรึกษาทางการเงิน

5) ที่ปรึกษากฎหมาย

บริษัท ไม่มี ทีปรึกษากฎหมาย

6) ที่ปรึกษาหรือผู้จัดการภายใต้สัญญาการจัดการ

สัญญาว่าจ้างบริหารและให้คำปรึกษาธุรกิจ

บริษัท พรีเมียร์ ฟิชชั่น แคปปิตอล จำกัด

เลขที่ 1 พรีเมียร์คอร์เปอเรทปาร์ค ซอยพรีเมียร์ 2

ถนนศรีนครินทร์ แขวงหนองบอน เขตประเวศ กรุงเทพมหานคร 10250

โทร. 0-2301-1000

โทรสาร. 0-2398-1188